# Vedlegg 7 - Veiledning til kontraktsamtale – særskilte tilleggs­spørsmål for ledere i departement

**Spørsmål til ekspedisjonssjefene i forbindelse med statsrådens kontraktsamtale med departementsråden**

1. Når du tenker tilbake på det siste året: Hva vil du si er departements­rådens sterke sider – og evt. utviklingsområder – når det gjelder evnen til å:
   1. Sette klare og prioriterte mål for departementets arbeid på kort og lang sikt?
   2. Legge til rette for faglig langsiktighet i departementets arbeid?
   3. Bidra til gode prosesser mellom politisk ledelse og embetsverket?
   4. Være tydelig i sine bestillinger?
   5. Fatte nødvendige beslutninger?
   6. Bidra til godt samarbeid og samhandling i departementet og mot underliggende etater og andre viktige eksterne samarbeidspartnere?
   7. Sikre en leveringsdyktig organisasjon og kultur?
   8. Være din personalleder – særlig om tilgjengelighet og tilbakemeldinger?
2. Hvordan synes du samarbeidet har utviklet seg siden i fjor?

Gi gjerne eksempler som belyser vurderingene under de ulike spørsmålene.

**Spørsmål til avdelingsdirektørene i forbindelse med departements­rådens kontraktsamtale med ekspedisjonssjefen**

Tenk tilbake på det siste året - herunder på hvordan ekspedisjonssjefens lederatferd virker på deg og på din evne til å gjøre en god jobb:

1. Hva vil du si er e-sjefens sterke sider – og evt. utviklingsområder – når det gjelder evnen til å imøtekomme lederkriteriene og utøve god ledelse i departementet? Gi gjerne eksempler som belyser vurderingene.
2. Kan du gi noen stikkord for det du opplever som hans/hennes *utvikling* som leder i den perioden vi har jobbet sammen? Gi gjerne eksempler som belyser dette.